open-index/open-wikipedia-markdown huggingface dataset:
Stratifisert utval

**Stratifisert utval** eller **stratifisert utveljing** tyder i statistikk ei sannsynsutveljing som føreset at einingane i universet vert delt inn i kategoriar (såkalla *stratum*) etter kva verdi dei har på stratifiseringsvariabelen. Dinest vert det trekt einingar separat frå kvart stratum til utvalet.

Viss frekvensen til alle stratum er omtrent like godt representert i utvalet som i universet, er utvalet *proporsjonalt*. Dersom minst eit stratum er overrepresentert i utvalet i høve til universet er utvalet *disproporsjonalt*. Disproporsjonalt stratifisert utveljing vert gjerne brukt for å sikra tilstrekkeleg sterk representasjon i utvalet av ein kategori som forskaren er særleg oppteken av å undersøkja, og som er sjeldan i det teoretiske universet.

### Stratifisert utval i praksis
Dersom ein skal gjera ei marknadsundersøking om kvar nøgd Tesla-bileigarar er med bilen sin kan til dømes halvparten av dei personane ein ynskjer å intervjua i undersøkinga vera eigarar av ein Tesla, medan den andre halvparten er eigarar av andre bilmerke. Intervjuobjekta med eit anna bilmerke vert då brukt for å ha eit samanlikningsgrunnlag. Utvalet er disproporsjonalt, då ikkje 50 % av folkesetnaden (universet) eig ein Tesla. Ved å stratifisera utvalet kan ein samanlikna kvar nøgd Tesla-eigarane er i høve til dei som eig andre bilmerke.

## Kjelder

**Denne artikkelen bygger på «[[:nb:Stratifisert utvelging|Stratifisert utvelging]]» frå ,  den 27. september 2023.*  

## Litteratur
* Ottar Hellevik: *Forskingsmetode i sosiologi og statsvitskap* ISBN 978-82-15-00250-7
Enkelt tilfeldig utval

Eit **enkelt tilfeldig utval**, eller **enkelt tilfeldig trekking** (**ETT**), er eit utval der kvar eining vert trekt tilfeldig frå universet; alle objekt eller personar har like store sjanse til å verta med, til dømes til ei undersøking.

Viss ein kjenner det totale talet objekt og kvar mange objekt utvalet består av, kan ein rekna ut tal moglege ymse utval ved hjelp av ein binomialkoeffisient.

Tilfeldige utval vert mykje brukt i statistikk, til dømes hypotesetesting og konfidensintervall.

## Kjelder

**Denne artikkelen bygger på «[[:nb:Enkelt tilfeldig utvalg|Enkelt tilfeldig utvalg]]» frå ,  den 27. september 2023.*
Ludești

**Ludești** er ein kommune i Dâmbovița fylke i Romania.

## Busetnader

Ludești er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Ludești, Dâmbovița|Comuna Ludești, Dâmbovița]]» frå , den 27. september 2023.*  

### Referansar
Mănești

**Mănești** er namnet på fleire stader i Romania:
* Mănești i Dâmbovița, landkommune (*comună*) i Dâmbovița fylke
* Mănești i Prahova, landkommune (*comună*) i Prahova fylke
Grønenga

**Grønenga** er ei øy i Kinn kommune i Vestland fylke, i Norddalsfjorden, aust for Florø. Øya er utan vegsamband. I 2016 var det to fastbuande på øya.

På Grønenga er det funne spor etter busetjingar frå steinalderen. Vest på øya ligg ei gravrøys frå bronsealder eller jernalder.

**Folketalsutvikling**

## Kjelder
Calafat

**Calafat** er ein by i Dolj fylke i Romania. 

## Busetnader
Calafat er ein *[[municipiu]]* (større bykommune) med desse busetnadane:

## Kjelder

**Delar av denne artikkelen bygger på «[[:ro:Calafat|Calafat]]» frå , den 28. september 2023.*  

### Referansar
Hans Inge Myrvold

**Hans Inge Myrvold** () er ein politikar frå Hatlestranda i Kvinnherad. Han var ordførar mellom 2019 og 2021 i Kvinnherad og er sidan 2021 stortingsrepresentant frå Hordaland for Senterpartiet.

## Karriere
Myrvold har vore medlem i Kvinnherad kommunestyre sidan 2011, vald for Senterpartiet. Frå 2015 var han varaordførar i Kvinnherad, deretter frå 2019 ordførar. Gjennom stortingsvalet 2017 vart Myrvold fyrste vararepresentant for Senterpartiet i Hordaland, møtte perioden 2017–2021 på Stortinget i til saman over 2 månader. Også etter stortingsvalet 2021 er han fyrste vararepresentant til Stortinget. Men ettersom Kjersti Toppe frå 14. oktober 2021 er statsråd i Støre-regjeringa, har Myrvold møtt på Stortinget sidan då. Han er medlem i Helse- og omsorgskomitéen.

## Kjelder
 
*

## Bakgrunnsstoff
Brandsøya

**Brandsøya** er ei øy i Kinn kommune i Vestland fylke. Smale sund skil øya frå Florelandet i vest og fastlandet i aust. Den vestlege delen av øya er del av tettstaden Florø. I aust ligg tettstaden Brandsøy.

**Folketalsutvikling**

## Kjelder
Valderhaugbåten

**Valderhaugbåten** eller **Valderøybåten** er restane etter ein båt som vart funnen i gravhaug, Valderhaugen, på Jangarden på Valderøya, Giske, Sunnmøre. 

Det var to graver i haugen, som var gravd ut tidleg på 1800-talet. Den yngste var ei branngrav, tidfesta 350-400 e. Kr. Båtrestane vart funne under ei helle, som var under restane av båtgrava. Dei er C-14 datert til 245 e.Kr. pluss/minus 105 år. Båten har vore sydd, og har hatt surringsklampar på borda. Desse klampane har vore dekorerte med enkle, innskorne linjer. Det er noko ein kjenner att frå Nydamfunnet.

## Kjelder

* Arne Emil Christensen: *Forfedrenes farkoster Norsk skipsbyggerkunst fra de eldste tider*, PAX FORLAG A/S, OSLO 2022, ISBN 978-82-530-4310-4
Tiljedekk

**Tiljedekk** er ein konstruksjon der tiljene, som til vanleg ligg i botnen på båtar og skip, er løfta opp til overkant av bjelkane i skroget, og lagar ei jamn flate, eit dekk. Tiljene er festa med små trenaglar. Det eldset skipet ein finn tiljedekk i er Osebergskipet.

Sidan roarar ikkje har hatt tofter å sitje på, må dei ha hatt andre sessar. Ein trur at dei har hatt personlege skrin ombord, som dei har sete på.

## Kjelder

* Arne Emil Christensen: *Forfedrenes farkoster Norsk skipsbyggerkunst fra de eldste tider*, PAX FORLAG A/S, OSLO 2022, ISBN 978-82-530-4310-4
Călărași i Dolj

**Călărași** er ein kommune i Dolj fylke i Romania. 

## Busetnader
Călărași er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Călărași, Dolj|Comuna Călărași, Dolj]]» frå , den 28. september 2023.*  

### Referansar
Gadaa

**Gadaa** er eit tradisjonelt samfunnssystem for oromoane i Etiopia og Kenya. Det dreiar seg om eit heilskapleg system som omfattar sosiale, kulturelle, politiske og miljømessige sider ved nasjonen til oromoane. I 2016 blei gadaa ført opp på UNESCO si liste over meisterverk i munnleg og immateriell kulturarv.

Gadaa er organisert i fem klassar; av desse har ein klasse rolla som den herskande. Denne klassen har leiar, funksjonærar og ei forsamling. Kvar klasse gjennomgår fleire gradar før han kan fungere i si leiande rolle. Rolla som den leiande klassen rullerer kvart åttande år. Medlemmar av klassen kan vere menn som har fedrar som er medlemmar av klassen. Kvinner blir konsulterte i spørsmål som gjeld rettane til kvinner.

## Kjelder

**Denne artikkelen bygger på «[[:nb:Gadaa|Gadaa]]» frå ,  den 29. september 2023.*  

## Bakgrunnsstoff
Ekstremverdi i statistikk

Ein **ekstremverdi**, òg kjend som **utliggar** (frå engelsk *outlier*), er eit omgrep innan statistikk og matematisk statistikk som viser til avvikande eller ytterleggåande observerte verdiar som skil seg særleg ut frå resten av dei observerte verdiane («løpsk» eller «vill» observasjon). Ein ekstremverdi vil ikkje ha same karakteristikk som resten av datapunkta, altså ein distinkt statistisk verdi.

Ekstremverdiar kan førekoma som tilfeldige variablar i kva for eit som helst forsøk, men indikerer ofte anten målefeil eller at populasjonen har ei skeiv fordeling. Ekstremverdiar vert stundom eliminerte frå måledata (dersom dei er feilaktige eller ikkje representative) før vidare analyse.

I eit datasett med fylgjande variablar 2,31,33,36,64 er 2 og 64 ekstremverdiar. I større datasett kan ein også finna ekstremverdiar ved å vurdera dataa i eit diagram, til dømes med eit boksplott. Ymse sentralitetsmål kan verta påverka av ekstremverdiar i større eller mindre grad. Til dømes kan gjennomsnittet jamnan endrast svært mykje på grunn av ein ekstremverdi, medan medianen som regel vert endra i mykje mindre grad. Det same gjeld spreiingsmål, til dømes er standardavviket vanlegvis meir kjenslevart for ekstremverdiar samanlikna med kvartilavstanden.

## Sjå òg
* Sentraltendens

## Kjelder

**Denne artikkelen bygger på «[[:nb:Ekstremverdi|Ekstremverdi]]» frå ,  den 28. september 2023.*  

## Bakgrunnsstoff
Cetate

**Cetate** er namnet på fleire stader i Romania:
* Cetate i Bistrița-Năsăud, landkommune (*comună*) i Bistrița-Năsăud fylke
* Cetate i Dolj, landkommune (*comună*) i Dolj fylke
Per Martin Sandtrøen

**Per Martin Sandtrøen** () er ein norsk økonom og politikar frå Tynset. Han er sidan 2021 stortingsrepresentant frå Hedmark for Senterpartiet.

Sandtrøen er utdanna økonom ved Norges handelshøyskole. Frå 2014 var han i arbeid som rådgjevar for stortingsgruppa til Senterpartiet. Leiar av Hedmark Senterparti frå 2019. Ved stortingsvalet 2021 vart han vald til fyrste vararepresentant til Stortinget, har sidan møtt fast på Tinget ettersom Trygve Slagsvold Vedum tok sete i Støre-regjeringa. Sandtrøen er medlem i Finanskomitéen.

Politikaren Nils Kristen Sandtrøen er bror hans.

## Kjelder
*stortinget.no
Margrethe Haarr

**Margrethe Haarr** () er ein norsk politikar frå Kongsvinger som sidan oktober 2021 representerer Hedmark og Senterpartiet på Stortinget. Frå 2019 til oktober 2021 var Haarr ordførar i Kongsvinger.

Haarr har vore medlem i kommunestyret i Kongsvinger sidan i 2007. Perioden 2015–19 var ho varaordførar.  Etter kommunestyrevalet 2019 tok ho over som ordførar i Kongsvinger. Ved stortingsvalet 2021 stod Haarr på fjerdeplass på Senterpart-lista i Hedmark. Partiet fekk valt to representantar, men sidan begge desse fekk sete i Støre-regjeringa, har Haarr møtt fast på Tinget i staden for Emilie Enger Mehl. Haarr er medlem i Familie- og kulturkomiteen.

## Kjelder
*stortinget.no
Izvor

**Izvor** er namnet på stader i Romania og Nord-Makedonia:
* Izvor i Tsjasjka, landsby og tidlegare kommune (*comună*) i Nord-Makedonia
* Izvor i Șimnicu de Sus, busetnad i landkommunen (*comună*) Șimnicu de Sus i Dolj fylke
Superhelt

**Superhelt** er ein heroisk, fiktiv person, som har eit spesielt talent, overnaturlege fenomen eller overmenneskelege krefter (superkrefter). Dei er ofte å finna i teikneseriar, spesielt amerikanske og diverse filmar (som ofte byggjer på teikneseriane). Ein superhelt har ofte éin eller fleire fiendar (superskurkar), som enten kjemper aktivt mot helten, eller som helten av ein eller grunn må stoppa for at ikkje skurken skal skada nokon andre.

Typisk kan superhelten ha kome i kontakt med eller bli utsett for eitt farleg stoff eller stråling (ofte radioaktivt), som kan resultera i at helten muterer og dermed får ei form for superkrefter. Dette gjeld heltar som til dømes Spider-Man, Hulk og gruppa kalla Fantastic Four. Andre superheltar har medfødde krefter, som heltane i X-Men, som på grunn av dei overmenneskelege evnene sine blir kalla for mutantar. Figurar som kjem frå ein annan planet enn jorda kan rå over  medfødde superkrefter. Eit døme på dette kan vera Supermann.

Ei annan omdiskutert gruppe superheltar igjen har ikkje superkrefter i det heile, men stoler derimot på kløkt, talent og teknologi. Døme på dette kan vera Wonder Woman, Captain America, The Flash, Batman eller Iron Man.

Sjølv om det er eit tydeleg skilje mellom superheltar, som er gode, og superskurkar, den vonde motparten til superheltane, finst det nokre såkalla «heltar» som ligg mellom desse ytterpunkta. Dette kan vera skikkelsar med evner som er på grensa mellom godt og vondt. Desse blir kalla antiheltar, og ofte kjempar desse på si eiga side, framfor å velja mellom godt og vondt. Mange av dei manglar éin eller fleire eigenskapar som ein tradisjonell helt ofte har. Eit døme på ein slik antihelt er mutanten Deadpool.

## Kjelder

**Denne artikkelen bygger på «[[:en:Superhelt|Superhelt]]» frå ,  den 29. september 2023.*  

## Bakgrunnsstoff
Nekkøyane

**Nekkøyane** er ei øygruppe i Kinn kommune i Vestland fylke. Dei største øyane er Nordre Nekkøya og Søre Nekkøya.  Øyane har ikkje vegsamband, men rutebåten frå Florø går innom Søre Nekkøya ved førehandstinging. Den nordre delen av Nordre Nekkøya utgjer Nekkøytåa naturreservat.

Ved folketeljinga i 1900 budde det 14 personar her.

## Kjelder
Cante Alentejano

**Cante Alentejano** (‘Alentejo-song’) er ein polyfon songsjanger frå Alentejo i Portugal. Saman med fado er han ein av dei særeigne portugisiske sjangrane. Begge er førte opp på UNESCO si liste over meisterverk i munnleg og immateriell kulturarv. I cante alentejano blir lyrikk framført a cappella av amatørkor på opp til 30 personar, ofte reine mannskor. Songen følgjer eit fast skjema: Songen blir innleia med fire verselinjer av ei mørk solorøyst, deretter blir melodien gjenteken av ei lysare røyst før heile koret syng med. Songen er prega av særeigne melodiar og tekster. Tradisjonen er stadig levande i Alentejo og blir overført frå eldre utøvarar til ny generasjonar i praktiske korøvingar. Songarane møtast i eigne klubbar eller på lokal kafear og barar. Serpa kommune tok initiativet til å få *cante* ført på UNESCO si liste.

«Grândola, Vila Morena» av Zeca Afonso er ein av dei mest kjende songane i denne stilen. Songen blei brukt som hemmeleg signal under Nellikrevolusjonen i 1974 og har sidan vore eit kjent symbol på demokratiseringa og politisk protest.

Sergio Trefaut vann i 2014 prisen for beste portugisiske film på Lisboa filmfestival for dokumentaren *Alentejo, Alentejo* om denne songtradisjonen. Cante Alentejano blei lenge sett på som trist og kjedeleg; på 2000-talet har han fått auka popularitet og status (slik fado har fått), særleg etter UNSECO-anerkjenninga i 2014. Det er usikkert korleis stilen har oppstått – greske, jødiske og mauriske påverknadar har vore føreslegne av musikkforskarar.  Gregoriansk song har også blitt foreslått som eit mogleg opphav. Opphaveleg blei det truleg sunge ved sosiale samkomer eller uformelt blant gardsarbeidarar; frå 1926 var det faste kor fyrst i São Domingos, så i Serpa. I 2014 var det om lag 150 kor i Alentejo.

## Kjelder

**Denne artikkelen bygger på «[[:nb:Cante Alentejano|Cante Alentejano]]» frå , den 29. september 2023.*  

## Bakgrunnsstoff

*  Dokumentarklipp, frå UNESCO via YouTube
Ålvora

**Ålvora** er ei øy i Kinn kommune i Vestland fylke. Øya har ikkje vegsamband, men ferja frå Florø til Svanøya går innom Ålvora ved førehandstinging.

**Folketalsutvikling**

## Kjelder
Norddalsøya

**Norddalsøya** er ei øy i Norddalsfjorden i Kinn kommune i Vestland fylke. Øya ligg aust for Norddalsfjordbrua. Ho har ikkje vegsamband.

Ved folketeljinga i 1900 budde det 14 personar her.

## Kjelder
Ånnøyane

**Ånnøyane** er ei øygruppe i Kinn kommune i Vestland fylke. Dei største øyane er Ytre Ånnøya og Indre Ånnøya.  Øyane har ikkje vegsamband, men rutebåten frå Florø går innom Ytre Ånnøya ved førehandstinging. Den austre delen av Indre Ånnøya utgjer Indre-Ånnøy naturreservat.

Ved folketeljinga i 1900 budde det 38 personar her.

## Kjelder
Tecuci

**Tecuci**  er ein by i Galați fylke i Romania.

## Busetnader

Tecuci er ein *[[municipiu]]* (større bykommune) med den eine busetnaden:

## Kjelder

**Delar av denne artikkelen bygger på «[[:ro:Tecuci|Tecuci]]» frå , den 29. september 2023.*  

### Referansar
Helgøya i Kinn

**Helgøya** er ei øy i Kinn kommune i Vestland fylke, sørvest for Askrova. Øya er veglaus.

Ved folketeljinga i 1900 budde det fem personar her.

## Kjelder
Barcea

**Barcea** er ein kommune i Galați fylke i Romania.

## Busetnader

Barcea er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Barcea, Galați|Comuna Barcea, Galați]]» frå , den 29. september 2023.*  

### Referansar
Florelandet

**Florelandet** er ei øy i Kinn kommune i Vestland fylke. Her ligg byen Florø, som tek opp det meste av øya. Eit smalt sund skil øya frå Brandsøya i aust og fastlandet i aust.

**Folketalsutvikling**

a Med Færøya og Færøykalven

## Kjelder
Bård Ludvig Thorheim

**Bård Ludvig Thorheim** () er ein norsk byråkrat og politikar frå Bodø. Han representerer Nordland fylke og partiet Høgre på Stortinget sidan 2021.

Thorheim er utdanna i statsvitskap ved Universitetet i Oslo, og utdanna etterretningsoffiser ved Forsvarets skole i etterretnings- og sikkerhetstjeneste. Thorheim har vore tilsett i Forsvaret, Etterretningstenesta og utanrikstenesta. Frå 2005 arbeidde han etter tur ved ambassadane i Colombo og i Washington D.C. I 2015 fekk han stillinga som leiar av Utanriksdepartementet sitt operative senter og kriseberedskap for konsulære kriser. Elles i departementet har han særleg styrt med nordområdepolitikk, tryggjingspolitikk, Russland, Balkan og Midtausten.

Frå 2016 til 2019 var Thorheim politisk rådgjevar for utanriksminister Børge Brende og etterfylgjaren Ine Eriksen Søreide. Han har elles jobba ved eit senter under Nord-universitetet i Bodø. Ved stortingsvalet 2021 var Thorheim Høgre sin fyrstekandidat i Nordland, vald inn på Tinget med god margin. Han er medlem i Energi- og miljøkomiteen.

## Kjelder

*Stortinget.no
**Denne artikkelen bygger på «[[:nb:Bård Ludvig Thorheim|Bård Ludvig Thorheim]]» frå ,  den 30. september 2023.*
Eggenfelden

**Eggenfelden** er ein by og ein kommune søraust i forbundslandet Bayern i Tyskland, 60 km sør for Straubing. Kommunen omfattar 44,4 km² og har eit folketal på kringom 14&nbsp;500.

Byen, som ligg 416 meter over havet, er den mest folkerike i Landkreis Rottal-Inn og eit senter for næringslivet i området.

## Kjelder

**Denne artikkelen bygger på «[[:de:Eggenfelden|Eggenfelden]]» frå ,  den 30. september 2023.*  

## Bakgrunnsstoff

*
Pfarrkirchen

**Pfarrkirchen** er ein by og ein kommune søraust i forbundslandet Bayern i Tyskland, 65 km sør for Straubing. Kommunen omfattar 52,4 km² og har eit folketal på kringom 13&nbsp;500.

Byen, som hyser krinskontora for Landkreis Rottal-Inn, ligg 381 meter over havet og er ein høgskulestad.

## Kjelder

**Denne artikkelen bygger på «[[:de:Pfarrkirchen|Pfarrkirchen]]» frå ,  den 30. september 2023.*  

## Bakgrunnsstoff

*
Simbach am Inn

**Simbach am Inn** er ein by og ein kommune søraust i forbundslandet Bayern i Tyskland som grensar mot Austerrike. Byen ligg på nordbreidda av grenseelva Inn, tvers overfor Braunau am Inn.

Kommunen omfattar 47,3 km² og har eit folketal på drygt 10&nbsp;000.

## Kjelder

**Denne artikkelen bygger på «[[:de:Simbach am Inn|Simbach am Inn]]» frå ,  den 30. september 2023.*  

## Bakgrunnsstoff

*
Cosmești

**Cosmești** er namnet på fleire stader i Romania:
* Cosmești i Galați, landkommune (*comună*) i Galați fylke
* Cosmești i Teleorman, landkommune (*comună*) i Teleorman fylke
Bjørkebåten

**Björkebåten** fra Hille er ein gammal båt som vart funnen 1947 i Björke i Gävle kommune. Han  er med 14C-prøver datert til ca. 400 e.Kr. Tidlegare vart han datert til mellom 100 og 200 e.Kr. og vart då rekna som den eldste båten i Sverige, og den eldste kjende båten samansett med jarnsaum i Norden.
Bjørkebåten er 7,22 meter lang og 1,24 meter brei. Botnen  består av ein uthola  stokk av lind. Han er å betrakte som ein utspend stokkebåt, men sidene er oppbygde med eit bord på kvar side. Det øvste bordet, som er av fure, er festa med janspikar som er bøyde og klinka på innsida.

Bjørkebåten har hatt seks band på kvar side. Dette var  greiner av gran. Dei har vorte sydde faste til borda. Då båten vart funnen låg det ein 67&nbsp;kg rund stein plassert på ei bjørkebarkmatte inne i båten. Steinen var truleg brukt som ballast.
Bjørkebåten manglar årehol og rokeipar, og har truleg vorte padla.
Han er utstilt i Länsmuseet Gävleborg.

## Kjelder

* Arne Emil Christensen: *Forfedrenes farkoster Norsk skipsbyggerkunst fra de eldste tider*, PAX FORLAG A/S, OSLO 2022, ISBN 978-82-530-4310-4
 

**Denne artikkelen bygger på «[[:sv:Bjørkebåten|Bjørkebåten]]» frå ,  den 29. september 2023.*
Wolfgang Hohlbein

**Wolfgang Hohlbein** () er ein tysk science fiction-, fantasy- og horrorforfattar fødd  i Weimar i Bezirk Erfurt og busett nær Neuss i Nordrhein-Westfalen. Kona hans, Heike Hohlbein, er også forfattar, og samaarbeider ofte med mannen. Med over 200 utgavne bøker og over 43 millionar selde kopiar blir Hohlbein rekna som ein av dei mest framgangsrike tyske forfattarane innan fantasy-sjangeren.

## Liv
Wolfgang Hohlbein blei fødd i 1953 i Weimar i Bezirk Erfurt. Etter å ha fullført skulegangen blei han lærling som industrikontorist. Etter lærlingtida arbeidde han i dette yrket dei neste åra. For å få meir inntekt, arbeidde han òg som nattevakt. Det var i denne perioden han byrja å skriva dei tidlege verka sine, for å få tida til å gå. I 1971 møtte han Heike Hohlbein, som han skulle gifta seg med 3 år seinare. Dei har seks born saman. I 1977 blei dottera Rebecca Hohlbein fødd, som òg blei forfattar. I 1982 sa Hohlbein opp jobben for å bli fulltidsforfattar. Kort tid seinare flytta familien til Neuss i Nordrhein-Westfalen, der han har budd sidan.

## Virke
Hohlbein skreiv noveller frå ung alder, og blei fyrst anerkjend som forfattar etter at han sende inn eit manuskript han og kona hans hadde skrive til ei fantasy- og science fiction-skrivetevling i 1982. Dei vann, og boka deira, *Märchenmond* (engelsk tittel *Magic Moon*), blei gjeven ut av Ueberreuter Verlag. Ho blei snart ein bestseller, og vann fleire prisar. I dei følgjande åra skreiv Hohlbein to oppfølgjarar til boka, og suksessen heldt fram. Trilogien har vore den største suksessen deira til i dag, og selde meir enn 2 millionar kopiar.

## Kjelder

**Denne artikkelen bygger på «[[:en:Wolfgang Hohlbein|Wolfgang Hohlbein]]» frå ,  den 30. september 2023.*
Zsuzsa Bánk

**Zsuzsa Bánk** () er ein tysk forfattar av ungarsk avstamming.

Bánk blei fødd i Frankfurt am Main. Foreldra hennar flytta til Tyskland etter den ungarske revolusjonen i 1956. Ho studerte journalistikk, statsvitskap og litteratur ved Johannes Gutenberg-universitetet i Mainz og i Washington, D.C.

Ho har vunne fleire litteraturprisar, blant anna Aspekte-Literaturpreis i 2002, som blir tildelt den beste debutromanen på tysk, og Adelbert von Chamisso-prisen i 2004.

Ho er busett i Frankfurt am Main med ektemannen sin og to born.

## Verk

**Der Schwimmer.* Roman. S. Fischer, Frankfurt/Main 2002, TB 2004, ISBN 3-596-15248-8.
**Heißester Sommer.* Forteljingar. S. Fischer, Frankfurt/Main 2005, ISBN 3-10-005221-8.
**Die hellen Tage.* Roman. S. Fischer, Frankfurt/Main 2011, ISBN 978-3-10-005222-3.
* *Schwarzwaldsepp.* Auch eine Weihnachtsgeschichte. Hansisches Druck- und Verlagshaus/edition chrismon, Frankfurt/Main 2012, ISBN 978-3-86921-102-2.
* *Schlafen werden wir später*. Roman. S. Fischer, Frankfurt/Main 2017, ISBN 978-3-10-005224-7.
**Weihnachtshaus*. edition chrismon, Leipzig 2018, ISBN 978-3960381518.
**Alles ist groß*. Skodespel. S. Fischer, Frankfurt 2020.
**Sterben im Sommer*. Roman. S. Fischer, Frankfurt 2020, ISBN 978-3-10-397031-9.

## Kjelder


----
**Denne artikkelen bygger på «[[:en:Zsuzsa Bánk|Zsuzsa Bánk]]» frå ,  den 30. september 2023.*
Munteni i Galați

**Munteni** er ein kommune i Galați fylke i Romania.

## Busetnader

Munteni er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Munteni, Galați|Comuna Munteni, Galați]]» frå , den 30. september 2023.*  

### Referansar
Jenny Erpenbeck

**Jenny Erpenbeck** () er ein tysk forfattar, regissør og dramatikar, medlem av Deutsche Akademie für Sprache und Dichtung.

## Bakgrunn
Erpenbeck blei fødd i Berlin i dåverande DDR.
Ho er utdanna som bokbindar. Ho studerte teatervitskap ved Humbolt-universitetet i Berlin og seinare musikkteaterregi ved Hanns Eisler musikkhøgskole Berlin. Ho har arbeidd som påkledar ved Staatsoper Berlin, og etter end utdanning som regiassistent i Berlin og Graz. Ho har verka som frilansregissør i Tyskland og Austerrike. Erpenbeck debuterte som forfattar i 1999, med romanen *Geschichte vom alten Kind*.

Jenny Erpenbeck er dotter av arabisk-omsetjaren Doris Erpenbeck (1942-2008, fødd Galuhn, seinare gift Kilias) og filosofen og forfattaren John Erpenbeck (1942-). Besteforeldra hennar på farssida er forfattarane Hedda Zinner (1905 eller 1907-1994) og Fritz Erpenbeck (1897-1975).

I 2003 blei ho medlem av Deutsche Akademie für Sprache und Dichtung.

## Verk

### Omsetjingar til norsk

* *Går, gikk, har gått*, roman, omsett av Ute Neumann Forlaget Oktober, ISBN 978-82-495-1630-8
* *Alle dagers ende*, roman, omsett av Ute Neumann, Forlaget Oktober, ISBN 978-82-495-1785-5
* *Hjemsøkelse*, roman, omsett av Ute Neumann, Forlaget Oktober, ISBN 978-82-495-2136-4
* *Kairos*, roman, omsett av Ute Neumann, Forlaget Oktober, ISBN 978-82-495-2493-8

### På tysk

* *Geschichte vom alten Kind*. Eichborn, Frankfurt am Main 1999, ISBN 3-8218-0784-9. Til svensk i 2001: *Historien om det gamla barnet*, oversatt av Ulrika Wallenström (Bonnier).
* *Tand*. Noveller. Eichborn, Frankfurt am Main 2000, ISBN 3-8218-0785-7. Svensk tittel: *Smäck*, oversatt i 2003 av Ulrika Wallenström (Bonnier).
* *Erzählungen*. Eichborn, Frankfurt am Main 2001, ISBN 3-8218-0696-6.
* *Wörterbuch*. Eichborn, Frankfurt am Main 2004, ISBN 3-8218-0742-3. Svensk tittel: *Ordbok*, oversatt i 2006 av Ulrika Wallenström (Bonnier).
* *Heimsuchung*. Eichborn, Frankfurt am Main 2008, ISBN 978-3-8218-5773-2. Svensk tittel: *Hemsökelse*, oversatt i 2010 av Ulrika Wallenström (Bonnier).
* *Dinge die verschwinden*. Galiani, Berlin 2009, ISBN 978-3-86971-004-4.
* *Aller Tage Abend*. Knaus Verlag, München 2012, ISBN 978-3-8135-0369-2.
* *Gehen, ging, gegangen*. Knaus Verlag, München 2015, ISBN 978-3-8135-0370-8.
* *Kairos*. Roman. Penguin Verlag, München 2021, ISBN 978-3-328-60085-5.

* *Katzen haben sieben Leben*. drama, uroppført 30. januar 2000, Vereinigte Bühnen Graz; Frankfurt am Main: Verlag der Autoren.

* *Leibesübungen für eine Sünderin*. drama, uroppført 27. mars 2003, Deutsches Theater Berlin; Frankfurt am Main: Verlag der Autoren.

## Kjelder

**Denne artikkelen bygger på «[[:no:Jenny Erpenbeck|Jenny Erpenbeck]]» frå ,  den 30. september 2023.*
Polsk litteratur

**Polsk litteratur** er litteratur frå Polen som hovudsakeleg er skriven på polsk.

Den eldste polske litteraturen av tyding blei skriven på latin. Under renessansen oppstod det òg ein litteratur på polsk, med diktarar som Mikołaj Rej (1505-1569), som tala for reformasjonen i vers og prosa, og Jan Kochanowski (1530-1584).  Szymon Szymonowic (1558–1629) skreiv bukolisk lyrikk, og Sebastian Klonowic (1550–1602) skildra dagleglivet i samfunnet. 

Motreformasjon og dei politiske katastrofane på 1600- og 1700-tala lamma likevel kulturen. Fyrst på 1830-talet fekk Polen ein betydeleg diktar i Adam Mickiewicz, som tolka den nye nasjonalismen i dikt, drama og det romantiske eposet *Pan Tadeusz*. Til poetane i romantikken høyrer det diktarane Zygmunt Krasiński og Juliusz Słowacki. 

På andre halvdel av 1800-talet fekk Polen ein livskraftig dramatikk og ei rekkje realistiske forteljarar, blant anna nobelprisvinnaren Henryk Sienkiewicz, som blei verdskjend for den historiske romanen *[[Romanen Quo vadis|Quo vadis]]*. Også på 1900-talet fekk polsk prosa internasjonal merksemd med forfattarar som Stefan Żeromski, nobelprisvinnaren Władysław Reymont og Jerzy Andrzejewski. Innan lyrikken blei mellom anna Tadeusz Różewicz, Zbigniew Herbert og dei nobelprisløna Czesław Miłosz og Wisława Szymborska lagt merke til. Den polske dramatikken, særleg representert av Witold Gombrowicz og absurdisten Sławomir Mrożek, nådde eit globalt publikum. Den alltid livskraftige prosaen hadde med forfattarar som Bruno Schulz og Stanisław Lem ofte ei draging mot det fantastiske og groteske.

Eksilforfattarar som Witold Gombrowicz og Czesław Miłosz blei lenge lesne i smug i Polen, men etter oppmjukinga i 1956 og særleg etter 1980 skjedde dette meir ope, samtidig som den polske litteraturen blomstra. På 1970-talet fall dette saman med utviklinga av ei rekke underjordiske småforlag. På byrjinga av 1980-talet fall kampen til fagforeininga Solidaritet mot kommunistregimet saman med med fornya fridomskrav innan litteraturen, og nobelprisen til Miłosz i 1980 styrka tendensen. Seinare har likevel også yngre diktarar som Adam Zagajewski blitt tvinga til å bu og gje ut i eksil.

Forfattarar frå seint 1900-tal og 2000-talet verd å merka seg er i tillegg til Zagajewski blant andre Ryszard Kapuściński, Stefan Chwin, Andrzej Stasiuk og Olga Tokarczuk.

## Nobelprisvinnarar i litteratur

* Henryk Sienkiewicz 1905
* Władysław Reymont 1924
* Isaac Bashevis Singer (polsk-amerikanar, skreiv på jiddisk) 1978
* Czesław Miłosz 1980
* Wisława Szymborska 1996
* Olga Tokarczuk 2018

## Kjelder

**Denne artikkelen bygger på «[[:sv:Polens litteratur|Polens litteratur]]» frå ,  den 30. september 2023.* 
*** oppgav desse kjeldene:* &nbsp;
****Bra Böckers Lexikon* 1988

## Bakgrunnsstoff
Hidjra

**Hidjra** eller **hijra**  () er ei arabisk nemning for profeten Muhammed og dei som følgde han si vandring frå Mekka til Medina. Ho dannar utgangspunktet for den muslimske tidsrekninga.
Etter vestleg tidsreking fann ho stad i år 622, 16. juli 622 i den julianske kalenderen.
## Kjelder

**Denne artikkelen bygger på «[[:no:Hijra|Hijra]]» frå ,  den 30. september 2023.*
Mihail Kogălniceanu

**Mihail Kogălniceanu** var statsminister i Romania frå 1863 til 1865.

Fleire stader i Romania er namngitt etter han:
* Mihail Kogălniceanu i Constanța, landkommune (*comună*) i Constanța fylke
* Mihail Kogălniceanu i Galați, busetnad i landkommunen (*comună*) Smârdan i Galați fylke
* Mihail Kogălniceanu i Ialomița, landkommune (*comună*) i Ialomița fylke
Sylblad

**Sylblad** (*Subularia aquatica*) er ein 2-8 cm høg vassplante i sylbladslekta som veks i næringsfattige innsjøar.

## Skildring
Blada er tynne og sylspisse. Dei sit i ein liten rosett. Blomane, som kjem i juli-august, er omlag 1 mm store, medan fruktene er 3-5 mm lange, ovale skulper. Sylblad kan ha blomar under vatn, men det er berre blomane som stig over vassoverflata som opnar seg. Blomane under vatnet blir verande lukka og pollinerer seg sjølv.

Frå botnen av rosetten går det ut ein liten dusk av klart kvite, tynne røter.

Sylblad veks særleg i næringsfattige innsjøar med klart vatn. Som tjørngras kan han veksa på periodisk tørrlagde breidder, der han så blir mindre av vekst.

Sylblad veks i Eurasia og Nord-Amerika. Han er utbreidd i Skandinavia.

## Kjelderr

**Denne artikkelen bygger på «[[:da:Sylblad|Sylblad]]» frå ,  den 30. september 2023.* 
*** oppgav desse kjeldene:*
* Signe Frederiksen et al., *Dansk flora*, 2. utg., Gyldendal 2012.  .
* Miljønyt, 2, 1990, Danske Vandplanter

## Bakgrunnsstoff
*
Umbrărești

**Umbrărești** er namnet på fleire stader i Romania:
* Umbrărești i Galați, landkommune (*comună*) i Galați fylke
* Umbrărești i Târgu Bujor, busetnad i landkommunen (*comună*) Târgu Bujor i Galați fylke
Bolintin-Vale

**Bolintin-Vale** er ein by i Giurgiu fylke i Romania. 

## Busetnader

Bolintin-Vale er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Bolintin-Vale|Bolintin-Vale]]» frå , den 30. september 2023.*  

### Referansar
Kangerlussuaq

**Kangerlussuaq**, eller **Søndre Strømfjord** på dansk, er ein busetnad vest på Grønland ved enden av fjorden med same namn. Byen ligg på høgde med polarsirkelen omtrent 170 km frå vestkysten, men berre 30 km frå innlandsisen. Den vesle byen har om lag 500 innbyggarar.

## Kjelder

**Denne artikkelen bygger på «[[:no:Kangerlussuaq|Kangerlussuaq]]» frå ,  den 30. september 2023.*  

## Bakgrunnsstoff

*
Umbrărești i Galați

**Umbrărești** er ein kommune i Galați fylke i Romania.

## Busetnader

Umbrărești er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Umbrărești, Galați|Comuna Umbrărești, Galați]]» frå , den 30. september 2023.*  

### Referansar
Popești

**Popești** er namnet på fleire stader i Romania:
* Popești i Argeș, landkommune (*comună*) i Argeș fylke
* Popești i Baciu, busetnad i landkommunen (*comună*) Baciu i Cluj fylke
* Popești i Bihor, landkommune (*comună*) i Bihor fylke
* Popești i Brazi, busetnad i landkommunen (*comună*) Brazi i Prahova fylke
* Popești i Iași, landkommune (*comună*) i Iași fylke
* Popești i Mihăilești, busetnad i landkommunen (*comună*) Mihăilești i Giurgiu fylke
* Popești i Vâlcea, landkommune (*comună*) i Vâlcea fylke
* Popești i Vrancea, landkommune (*comună*) i Vrancea fylke
* Popești-Leordeni, mindre bykommune (oraș) i Ilfov fylke
Călugăreni

**Călugăreni** er namnet på fleire stader i Romania:
* Călugăreni i Conțești, busetnad i landkommunen (*comună*) Conțești i Dâmbovița fylke
* Călugăreni i Giurgiu, landkommune (*comună*) i Giurgiu fylke
* Călugăreni i Prahova, landkommune (*comună*) i Prahova fylke
Comana

**Comana** er namnet på fleire stader i Romania:
* Comana i Brașov, landkommune (*comună*) i Brașov fylke
* Comana i Constanța, landkommune (*comună*) i Constanța fylke
* Comana i Giurgiu, landkommune (*comună*) i Giurgiu fylke
* Comanasjøen, innsjø i elva Neajlov
Ola Nilson Drange

**Ola Nilson Drange** () var ein norsk båtbyggar og bonde frå Drange i noverande Bjørnafjord kommune i Vestland.
Han var av båtbyggjarfamilie, og starta i lære som båtbyggjar som 13-åring. Han bygde oselvarar.

Ola Drange var smed og laga beslaga sjølv til båtane han bygde. Han var tidleg ute med galvanisering av båtjarn han smidde. Dette lærde han og andre smedar og båtbyggjarar. Ola tok i bruk ein ny måte å lage halsane til oselvarane på, slik at han kunne nytte ut båtbyggestokkane betre. Han vert og tillagd æra av å stå bak naglesnittet, ein reiskap til å lage trenaglar på ein enkel måte. Han var ein av dei første som tok til å bygge båtar laga for bruk med motor.

Ola Drange tok initiativet til skiping av Os Baatbyggerforening i 1898. Han var mellom dei første båbyggjarane som stilte ut Oselvaren. Han bygde båtar til han var over 80 år.

I 1931 fekk Ola Drange kongens fortenestmedalje i sølv.

## Kjelder
*
Japans Konservative Parti

**Japans konservative parti** ( japansk: 日本保守党 *Nippon Hoshutō* ) er eit konservativt     politisk parti i Japan som vart grunda av romanforfattaren Naoki Hyakuta og journalisten Kaori Arimoto 2023.

## Historie
12. juni 2023 erklærte romanforfatter og høyreorientert politisk kommentator Naoki Hyakuta at han ville stille opp for det japanske Representantenes hus og danne et nytt parti dersom 'LGBT Understanding Bill', som på tidspunktet for erklæringen hans fortsatt var i diskusjon. og debatt i Japans parlament, skulle vedtas.  4 dager senere den 16. juni ble det aktuelle lovforslaget vedtatt og vedtatt av parlamentet.  Som et resultat kunngjorde han dannelsen av partiet sammen med journalister og andre høyreorientert politisk kommentator Kaori Arimoto.  

Partiet ble lansert 1. september 2023 med et foreløpig navn "Hyakuta New Party" (百田新党), samtidig som det klargjorde at offisielle aktiviteter er planlagt å begynne i oktober 2023. 

Den 2. september 2023 kunngjorde partileder Hyakuta at han ville avsløre partiets offisielle navn dersom partiets offisielle Twitter- konto nådde 200 000 følgere.  Den 13. september 2023 nådde den omtalte Twitter-kontoen sitt mål på 200 000 følgere, og partiets offisielle navn, "Japans konservative parti" ble avslørt. 

Den 14. september 2023 sluttet Kosaka Eiji, et tidligere uavhengig medlem av Arakawa City Assembly seg til det konservative partiet, og ga partiet sine første seter noensinne i lokale forsamlinger. 

## Politikk
Fra og med september 2023 er partiplattformene og politikken til det konservative partiet uklare, ettersom partiet ennå ikke er offisielt lansert.
Hector Raemaekers

**Hector Raemaekers** () var ein belgisk fotballspelar. Han spelte i tolv kampar for det belgiske landslaget i fotball frå 1905 til 1913.

## Kjelder
Mon Plaisir

**Mon Plaisir** er ein lysthuspaviljong i Fjellveien, nord for Mulelven, i Ladegården i Bergen. Som ein del av parkanlegget til lystgarden Christinegård blei paviljongen oppført av Michael D. Prahl rundt 1836. Trebygninga er forma som eit lite romersk tempel med joniske søyler. Den franske teksta «MON PLAISIR» er måla på frisa til tempelfronten og tyder 'mi glede'.

Utsiktspaviljongen blei freda i 1927 og er i dag eigd av Bergen kommune.

## Kjelder

**Denne artikkelen bygger på «[[:nb:Mon Plaisir|Mon Plaisir]]» frå ,  den 30. september 2023.*  

## Bakgrunnsstoff

*  Bergen byleksikon på nett, om Mon Plaisir
* 
*  Fleire foto frå UIB
Skuldelev 2

**Skuldelev 2** er det andre av Skuldelevskipa som vart funne i Roskildefjorden 1962. Det har vore eit krigsskip som er bygd  for høg fart både med segl og årar.

Skipet er eit av til saman 5 skip som vart senka i Roskildefjorden til  eit forsvarsverk som skapte vanskar for fiendar som freista kome  inn til Roskilde. Dette skipet vat senka kring 1070.

Skuldelev 2 er eit  langskip, kanskje av skeidetypen. Det er omkring 30 m langt og 3,8 m breidt, og 1 m djupgåande.  Besetninga har vore 65-70 mann. 

Årringsdatering syner at skipet var bygd i nær Dublin i Irland kring år 1042. Byggematerialane har vore eik. Det har vore reparert fleire gonger, og prøver frå tømmeret syner ar det har vore gjort kring Irskesjøen. Skipet har hatt eit stort segl, kring 112 m²  og kan ha kome opp i 15 knops fart. Det har vore ei *30-sesse*, som har hatt 60 årar. Vraket av det lange skipet var i dårleg forfatning. Berre omlag 25 % av det opphavlege skipet er funne.
Under utgravinga trudde ein lenge at det var restane  av to skip, og det vart kalla **Skuldelev 2-4**, og det er ikkje noko av Skuldelev vraka som no har nummer 4.
Skuldelev 2 ar det lengste vikingskipet ein kjende til heilt til Suldelev 6, som har vore 36 meter langt, vart funne  i 1996.
Vikingskipsmuseet i Roskilde har laga rekonstruksjon av Skuldelev 2, «Havhingsten frå Glendalough», som vart sjøsett i 2004. Sommaren 2007 segla skipet frå Roskilde til Dublin. Skipet låg utstilt i Dublin til sommaren 2008, då det vart segla attende til Roskilde.
Skuldelev 2 er utstilt ved Vikingeskipsmuseet i Roskilde

Konserveringa av det arkeologiske trematerialet er gjennomført  i en langsam prosess med ein vassoppløyseleg og stabil voks. Så har det vorte frysetørra.

## Havhingsten fra Glendalough

Fil:Reconstructed Viking longship Havhingsten fra Glendalough under construction showing part of the inside2.jpg|Havhingsten fra Glendalough under bygging
Fil:Sea Stallion - infomatique.jpg|Bordgangar
Fil:Reconstructed Viking longship Havhingsten fra Glendalough under constructionshowing part of the inside.jpg|Det lange skipet


## Kjelder

**Denne artikkelen bygger på «[[:da:Skuldelev 2|Skuldelev 2]]» frå ,  den 30. september 2023.*
Găiseni

**Găiseni** er ein kommune i Giurgiu fylke i Romania.

## Busetnader

Găiseni er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Găiseni, Giurgiu|Comuna Găiseni, Giurgiu]]» frå , den 30. september 2023.*  

### Referansar
Johan Rogge

**Johan Randulf Rogge** () var ein norsk kjøpmann og politikar frå Bergen. Han representerte valkrinsen Nygård og Samlingspartiet på Stortinget 1907-09. 

Rogge var son til ein kjøpmann og byrja arbeide i familiefirmaet. Han tok eksamen i 1878 ved handelsgymnaset i hovudstaden, starta i 1885 eige handelsfirma i heimbyen. Rogge var medlem i bystyret, og i styret for Bergenske dampskipsselskap og Bergens Privatbank. Perioden 1907-09 sat han på Stortinget frå einmannskrinsen Nygård, hadde set i Næringskomite nr 1.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914.
Andreas Nicolaus Kornerup

**Andreas Nicolaus Kornerup** () var ein dansk geolog, ingeniør, målar, dosent og grønlandsforskar. 

## Liv og virke
Han var fødd i København som son av litografen Lars Andreas Kornerup. I 1872 tog Kornerup præliminæreksamen og året etter adgangseksamen til Polyteknisk Læreanstalt. Her gjekk han ut i 1878 som kandidat i «anvendt naturvidenskab». I 1879 blei han utnemnd til dosent i jordbotnlære ved Landbohøjskolen, men hadde berre eit kort høve til å verka i stillinga, då han blei alvorleg sjuk av tuberkulose. Etter 3/4 års sjukeleie døydde han, berre 24 år gammal. 

Trass den korte tida han hadde til å verka i, let Kornerup etter seg eit namn som geolog og grønlandsforsker. Tydinga hans låg hovudsakleg i det frittskuande blikket, som han, trass den unge alderen sin og oppsedinga under det som kunne verka som særs innskrenkande københavnske forhold, hadde over dei storslåtte naturforholda og den viktige geologiske kunnskapen Grønland kunne gje. Samstundes klarte han, ved hjelp av medfødde kunstnariske talent og ved nøye opplæring i ungdommen, å illustrera dei geologiske skildringane sine ved ei rekkje nøyaktige avbildingar. 

Også som plantesamlar hadde Kornerup ei betydeleg verksemd på Grønland. Allereie før han var blitt kandidat, deltok han i ein ekspedisjon til Julianehåb distrikt i 1876. Våren 1878 drog han på nytt til Grønland, der han var deltakar i J.A.D. Jensen si kjende isvandring. I 1879 utførte han saman med Jensen og Regnar Hammer den siste grønlandsferda si til Holsteinsborg og Egedesminde distrikt. Det er livlege skildringa av dei geologiske undersøkingane på desse ekspedisjonane i *Meddelelser om Grønland* og i eit par avhandlinger i *Geografisk Tidsskrift* (II og IV). 

Kornerups skreiv også *Geologiske Iagttagelser frå Vestkysten av Grønland* (1879), som blei innrykka i 2. bind av *Meddelelser*. Dette var det siste verket hans. Han deltok i møtet til dei skandinaviske naturforskarane i Stockholm 1880, der verka og bilda hans vekte beundring, og der han på forslag frå A.E. Nordenskiøld blei vald til utanlandsk medlem av Geologiska Föreningen. Etter møtet drog han på fjelltur i Noreg, der ein sjukdom han hadde utvikla på Grønland blussa opp att, og han måtte venda heim i dødssjuk tilstand til København. I 1882 blei det stilt ut fleire større akvarellar frå Grønland av Kornerup.

Han er gravlagd på Garnisons kyrkjegard. 

## Kjelder

**Denne artikkelen bygger på «[[:da:Andreas Nicolaus Kornerup|Andreas Nicolaus Kornerup]]» frå ,  den 1. oktober 2023.*  

* Kristian Rørdam: Kornerup, Andreas Nicolaus i  (1. utgåve, bind 9, 1895) 
* 

## Galleri

Fil:Bjørnesund,_1878_(8473598190).jpg|*Bjørnesund*, 1878
Fil:Parti_fra_indlandsisen,_1878_(8472508735).jpg|*Parti fra indlandsisen*, 1878
Fil:Teltplads_ved_Kangerdluarsuk,_1879_(8472508423).jpg|*Teltplads ved Kangerdluarsuk*, 1879
Fil:Grønlandsk_kvinde_vasker_tøj_(8472770373).jpg|*Grønlandsk kvinde vasker tøj*
Fil:Skibet_"Thorvaldsen",_1879_(8473597660).jpg|*Skibet «Thorvaldsen»*, 1879


## Kjelder

**Denne artikkelen bygger på «[[:da:Andreas Nicolaus Kornerup|Andreas Nicolaus Kornerup]]» frå ,  den 1. oktober 2023.*
Johan Lothe

**Johan Lothe** () var ein norsk apotekar, forretningsmann og stortingsmann frå Bergen. Han representerte valkrinsen Kalfaret og Høgre-partiet på Stortinget 1910-12. 

Lothe var son til ein apotekar, tok eksamen i farmasi i 1876. I 1882 tok han over som eigar av Svaneapoteket i Bergen etter far sin, dreiv dette sidan. Lokalt var han medlem av bystyret og formannskapet i byen, og medlem i hovudkomiteen i Bergen «for motarbeidelse av omstreifervæsenet». Særleg vert han hugsa i Bergen som preses i Bergens Museum, som då han i 1915 gjorde opptaket i å utvikle museet til ein kunnskapsinstitusjon.

Lothe var fyrste varamann til Stortinget 1903-06, møtte i 1903 frå 2. november. Møtte også i 1905-sesjonen frå 18. mars og i 1905-06-sesjonen. I 1903 var han medlem i Næringskomite nr 1, i 1905-06 i Valkomiteen. Hausten 1909 vart han vald til stortingsmann for einmannskrinsen Kalfaret. Perioden 1901-12 var han nestformann i Budsjettkomiteen.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
*Bergens Tidende 29. august 1932
Novaci

**Novaci** kan vise til:
* Novaci i Gorj, ein mindre bykommune (*oraș*) i Gorj fylke i Romania
* Novaci i Mihăilești, ein busetnad i landkommunen (*comună*) Mihăilești i Giurgiu fylke i Romania
* Novaci i Tuzara, ein busetnad i landkommunen Tuzara i  distriktet Călărași i Moldova
Novaci i Gorj

**Novaci** er ein by i Gorj fylke i Romania.

## Busetnader

Novaci er ein *[[oraș]]* (mindre bykommune) med desse busetnadane:

## Kjelder

* *Delar av denne artikkelen bygger på «[[:ro:Novaci|Novaci]]» frå , den 1. oktober 2023.* 

### Referansar





## Bakgrunnsstoff
Bălești

**Bălești** er namnet på fleire stader i Romania:
* Bălești i Gorj, landkommune (*comună*) i Gorj fylke
* Bălești i Vrancea, landkommune (*comună*) i Vrancea fylke
Ivar B. Prestbakmo

**Ivar Bühring Prestbakmo** () er ein norsk politikar frå Salangen. Han var ordførar i Salangen frå 1999 til 2014, og fylkesordførar i Troms og Finnmark fylke frå 2020 til oktober 2021. Sidan 14. oktober 2021 har han møtt på Stortinget for Troms og Senterpartiet.

Prestbakmo møtte nokre få veker på Stortinget 1993-97 som vararepresentant for Senterpartiet i Troms. Hausten 1999 vart han direktevald til ordførar i Salangen. Han vart attvald i 2003 då Senterpartiet fekk 43 % av røystene, og på ny i 2007 med 58 % av røystene. I 2011 fekk Senterpartiet 45 % oppslutnad, og Prestbakmo heldt fram som ordførar til januar 2014.

Frå 2014 til 2019 var Prestbakmo fylkesråd for samferdsel og miljø i Troms fylkeskommune. Han fekk stillinga etter det sitjande fylkesrådet leia av Pia Svensgård frå Arbeidarpartiet gjekk i oppløysing. Dette fylkesrådet kom med framlegg om å legge ned fleire vidaregåande skular, og ikkje byggje Bjarkøy-sambanda. Eitt nytt fylkesråd, leia av Line Fusdahl frå Høgre og med  Prestbakmo som nestleiar tok over og la vekk dei nemnde framlegga. Etter fylkestingsvalet i 2015 danna Senterpartiet eit nytt fylkesråd i lag med Arbeidarpartiet, Venstre og Kristeleg Folkeparti, med Cecilie Myrseth frå Arbeidarpartiet som fylkesrådsleiar. Prestbakmo heldt fram som fylkesråd og nestleiar.

1. januar 2020 byrja Prestbakmo i stillinga som fylkesordførar i det nye Troms og Finnmark fylke. Gjennom stortingsvalet 2021 vart han fyrste vararepresentant til Stortinget frå Troms. Ettersom den valde representanten Sandra Borch fekk plass i Støre-regjeringa, rykte Prestbakmo inn på Stortinget. Han er medlem i Justiskomiteen.

Prestbakmo er frå 2016 medlem av hovudstyre i KS, som ein av tre frå Senterpartiet. Sidan 2017 er han medlem i Senterpartiet sitt sentralstyre.

## Kjelder

*stortinget.no
**Denne artikkelen bygger på «[[:nb:Ivar B. Prestbakmo|Ivar B. Prestbakmo]]» frå ,  den 2. oktober 2023.*
Solveig Vitanza

**Solveig Vitanza**, fødd **Østby**, ()  er ein norsk politikar frå Halden.

Vitanza er utdanna ved Universitetet i Oslo, og har mellom anna vore tilsett ved Høgskolen i Østfold. Ho var 2019-23 medlem i kommunestyret i Halden. Gjennom stortingsvalet 2021 vart ho vararepresentant til Stortinget for Arbeidarpartiet og Østfold. Då den valde representanten Jon-Ivar Nygård i oktober 2021 vart statsråd, rykte ho inn på Stortinget og møter fast. Ho er medlem i Næringskomitéen.

## Kjelder
*stortinget.no
Selb

**Selb** er ein by og ein kommune nordaust i forbundslandet Bayern i Tyskland som grensar mot Tsjekkia. Kommunen hyser 14&nbsp;763 ibuarar (2022) og omfattar 86,1 km².

Byen Selb ligg 562 meter over havet, ei 3 kilometer vest for landegrensa mot Tsjekkia.

## Kjelder

**Denne artikkelen bygger på «[[:de:Selb|Selb]]» frå ,  den 2. oktober 2023.*  

## Bakgrunnsstoff

*
Burglengenfeld

**Burglengenfeld** er ein by og ein kommune aust i Bayern i Tyskland. Kommunen omfattar 93,3 km² og har kringom 14&nbsp;500 ibuarar. 

Byen ligg 355 meter over havet ved elva Naab, 22 kilometer nord om Regensburg.

## Kjelder

**Denne artikkelen bygger på «[[:de:Burglengenfeld|Burglengenfeld]]» frå ,  den 2. oktober 2023.*  

## Bakgrunnsstoff

*
Schwandorf

**Schwandorf** er ein by og ein kommune aust i forbundslandet Bayern i Tyskland, ei 40 km nord for Regensburg. Kommunen omfattar 123,8 km² og har eit folketal på kringom 30&nbsp;000.

Byen, som ligg 366 meter over havet, hyser setet for Landkreis Schwandorf.

## Kjelder

**Denne artikkelen bygger på «[[:de:Schwandorf|Schwandorf]]» frå ,  den 2. oktober 2023.*  

## Bakgrunnsstoff

*
Mătăsari

**Mătăsari** er ein kommune i Gorj fylke i Romania.

## Busetnader
Mătăsari er ein *[[comună]]* (landkommune) med desse busetnadane:

## Kjelder

* *Delar av denne artikkelen bygger på «[[:ro:Comuna Mătăsari, Gorj|Comuna Mătăsari, Gorj]]» frå , den 2. oktober 2023.* 

### Referansar





## Bakgrunnsstoff